I et lille kontor på Rantzausgade møder vi tre mikrobryg-entusiaster, der ude i verden er kendt som mændene bag nomadebryggeriet To Øl.

Tobias, Tore og Morten hedder de, og de har skrevet og sagt, at de skal fortælle os en hemmelighed. Om et stort projekt på Nørrebro. Blot et stenkast fra Det Fri Gymnasium og det skolekøkken, hvor Tobias og Tore for 10 år siden – i selskab med deres fysiklærer Mikkel Borg Bjergsø aka. manden bag Mikkeller - begyndte den humlerejse, der siden hen skulle blive til bryggeriet To Øl og cocktailbaren Mikropolis.

Og i kontoret på Rantzausgade, midt mellem reoler fyldt med ølflasker, stablede fustager og en underligt dragende similistenbesmykket kranietelefon, fortæller de så den hemmelighed, som de i snart et år har gået og gemt på: